সমিত প্যাটেল
এরপর থেকে ইংল্যান্ডের ওডিআই দলের সদস্যরূপে খেলতে থাকেন। ঐ গ্রীষ্মের শেষে দক্ষিণ আফ্রিকা দল ইংল্যান্ড সফরে আসে। প্রথম ওডিআই হেডিংলি স্টেডিয়ামে অনুষ্ঠিত হয়। খেলায় তিনি হার্শেল গিবসের মূল্যবান উইকেট পান। ২৯ আগস্ট, ২০০৮ তারিখে ওভালে অনুষ্ঠিত তৃতীয় ওডিআইয়ে সফরকারী দক্ষিণ আফ্রিকার বিপক্ষে সমিত প্যাটেল খেলায় অবিস্মরণীয় বোলিং প্রদর্শন করে দলকে জয় এনে দেন। ৫/৪১ ও ৪৯ বলে ৩১ রান তুলে ম্যান অব দ্য ম্যাচের পুরস্কার পান তিনি।
স্যামি গুইলেন
২২ ডিসেম্বর, ১৯৫১ তারিখে অস্ট্রেলিয়ার বিপক্ষে তাঁর টেস্ট অভিষেক ঘটে। স্বল্প কয়েকজন ক্রিকেটারের অন্যতম হিসেবে একাধিক দলের পক্ষে আন্তর্জাতিক ক্রিকেটে অংশগ্রহণের সুযোগ পেয়েছেন স্যামি গুইলেন। ১৯৫০-এর দশকে সমগ্র খেলোয়াড়ী জীবনে আট টেস্টে অংশগ্রহণের সৌভাগ্য হয় তাঁর। ওয়েস্ট ইন্ডিজের পক্ষে পাঁচটি ও নিউজিল্যান্ডের পক্ষে তিনটি টেস্টে খেলেছেন। তন্মধ্যে, ওয়েস্ট ইন্ডিজের বিপক্ষে অংশ নিয়ে নিউজিল্যান্ড দলের ইতিহাসের প্রথম বিজয়ে প্রভূতঃ ভূমিকা পালন করেছিলেন।